b'\n_START_ARTICLE_\nIkebana\n_START_SECTION_\nIstorija\n_START_PARAGRAPH_\nIkebana prad\xc4\x97jo formuotis VII am\xc5\xbeiuje Japonijoje. Didel\xc4\x99 \xc4\xaftak\xc4\x85 jos atsiradimui tur\xc4\x97jo budist\xc5\xb3 vienuoliai, kurie \xc5\xa1ventyklose nor\xc4\x97dami pagerbti Bud\xc4\x85 g\xc4\x97l\xc4\x97mis puo\xc5\xa1davo altori\xc5\xb3. Taip pat tuo metu svarbus buvo ir ir Shinto Yorishiro tik\xc4\x97jimas,kad aukojant gyvus augalus pavyks pritraukti kami. Kartu \xc5\xa1ios dvi praktikos pad\xc4\x97jo pagrindus dabartin\xc4\x97s Ikebanos atsiradimui. Seniausia ikebanos mokykla atsiradusi prie\xc5\xa1 penkis \xc5\xa1imtus met\xc5\xb3 yra vadinama Ikenob\xc5\x8d. Ji atsirado Rokkakud\xc5\x8d \xc5\xa1ventykloje Kiote. Tuo metu kompozicijas kuriantys vienuoliai gyveno prie \xe2\x80\x9eIkeno b\xc5\x8d\xe2\x80\x9c e\xc5\xbeero, tod\xc4\x97l v\xc4\x97liau juos ir imta vadinti \xc5\xa1iuo pavadinimu. Pirmieji ikebanos mokiniai ir mokytojai buvo budistai vienuoliai bei kiti bendruomen\xc4\x97s nariai. B\xc4\x97gant laikui \xc5\xa1ios mokyklos modeliai ir stiliai vyst\xc4\x97si, tobul\xc4\x97jo ir i\xc5\xa1 jos atsirado daugyb\xc4\x97 kit\xc5\xb3 mokykl\xc5\xb3 su savitais, i\xc5\xa1skirtiniais stiliais. Kadangi \xc5\xa1ios meno r\xc5\xab\xc5\xa1ies svarba vis augo, nenuostabu, kad su laiku ikebana tapo vienu svarbiausi\xc5\xb3 japonijos papro\xc4\x8di\xc5\xb3.\n_START_SECTION_\nStiliai\n_START_PARAGRAPH_\nPa\xc4\x8dioje prad\xc5\xbeioje Ikebana buvo labai paprasta, konstruota tik i\xc5\xa1 keli\xc5\xb3 g\xc4\x97li\xc5\xb3, stieb\xc5\xb3 ar augal\xc5\xb3 \xc5\xa1ak\xc5\xb3. Pirmoji ikebanos forma vadinama  kuge (\xe4\xbe\x9b\xe8\x8f\xaf). Su laiku i\xc5\xa1sivyst\xc4\x97 \xc5\xa1imtai skirting\xc5\xb3 ikebanos stili\xc5\xb3, su atskiromis, gie\xc5\xbetomis taisykl\xc4\x97mis. Patys \xc5\xbeymiausi stiliai yra \xc5\xa1ie:_NEWLINE_Tatebana (stovin\xc4\x8dios g\xc4\x97l\xc4\x97s) Atsirado ankstyvajame Muomachi periode. Tatebana yra stilius kuriame \xe2\x80\x9cshin\xe2\x80\x9d (centrinis augalas turintis savo i\xc5\xa1si\xc5\xa1akojim\xc5\xb3, \xc5\xa1akeli\xc5\xb3 ar spygli\xc5\xb3, toks kaip pu\xc5\xa1is) yra pastatoma vertikaliai vazoje suformuojant centr\xc4\x85 ir prijungiant kitus augalus vadinamus \xe2\x80\x9cshitakusa\xe2\x80\x9d, kurie yra i\xc5\xa1d\xc4\x97stomos aplink centr\xc4\x85. _NEWLINE_Nors \xe2\x80\x9dyaku-eda\xe2\x80\x9d (pagrindiniai stiebai) yra nekei\xc4\x8diami, \xe2\x80\x9cshin\xe2\x80\x9d auk\xc5\xa1tis yra nustatomas 1,5 karto didesnis u\xc5\xbe vazos. \xc5\xa0is stilius i\xc5\xa1skirtinis ir tuo, kad kuriant naudojama didel\xc4\x97 \xc4\xafvairov\xc4\x97 g\xc4\x97li\xc5\xb3, tai gana pompasti\xc5\xa1kas stilius. _NEWLINE_Rikka (pamerktos g\xc4\x97l\xc4\x97s) tai vienas \xc5\xbeinomiausi\xc5\xb3  stili\xc5\xb3. Jis i\xc5\xa1sivyst\xc4\x97 i\xc5\xa1 Tatebanos ir atsirado Azuchi-Momoyama laikotarpiu. Tai trimat\xc4\x97 kompozicija, kuri\xc4\x85 sudaro sentyni-devyni augalai. \xc5\xa0ios kompozicijos pagrind\xc4\x85 da\xc5\xbeniausiai sudaro pu\xc5\xa1ies arba slyvos \xc5\xa1akel\xc4\x97, kur\xc4\xaf yra pagrindin\xc4\x97, simbolizuojanti dang\xc5\xb3. Aplink \xc5\xa1akel\xc4\x99 i\xc5\xa1d\xc4\x97liojami likusieji a\xc5\xa1tuoni elementai. Sud\xc4\x97jus vis\xc5\xb3 devymi\xc5\xb3 augal\xc5\xb3 kompozicij\xc4\x85 tarsi suformuoja sfera. Tai pats sud\xc4\x97tingiausias pagal konstrukcij\xc4\x85 stilius, simbolizuojantis ideal\xc5\xb3 pasaulio pavidal\xc4\x85. \xc5\xa0\xc4\xaf stili\xc5\xb3 suk\xc5\xabr\xc4\x97 budist\xc5\xb3 vienuoliai nor\xc4\x97dami i\xc5\xa1reik\xc5\xa1ti gamtos gro\xc5\xbe\xc4\xaf. I\xc5\xa1 prad\xc5\xbei\xc5\xb3 \xc4\xafmantriomis \xc5\xa1io stiliaus kompozicijomis puo\xc5\xa1davo budistines \xc5\xa1ventoves, o v\xc4\x97liau ir japon\xc5\xb3 aristokrat\xc5\xb3 pilis._NEWLINE_Chabana (arbatos g\xc4\x97l\xc4\x97s) atsirado tada, kai Japonijoje prad\xc4\x97jo populiar\xc4\x97ti tradicin\xc4\x97s arbatos ceremonijos. Chabana buvo kuriamos arbatos ceremonijos kambariuose. \xc5\xa0is stilius visi\xc5\xa1kai prie\xc5\xa1ingas pompasti\xc5\xa1kai tatebanai, nes \xc4\x8dia vyrauja kaimieti\xc5\xa1kas paprastumas. Da\xc5\xbeniausiai g\xc4\x97l\xc4\x97s renkamos pagal sezon\xc4\x85, jos dedamos \xc4\xaf paprast\xc4\x85 vaz\xc4\x85 arba krep\xc5\xa1\xc4\xaf. Kuriant kompozicij\xc4\x85 pirmiausia yra i\xc5\xa1renkamos g\xc4\x97l\xc4\x97s ir tik tada joms tinkama vaza. \xc5\xa0iame stiliuje n\xc4\x97ra jokios butaforijos, nes kompozicij\xc4\x85 turi sukelt\xc4\xaf nat\xc5\xabralumo jausm\xc4\x85 lyg \xc5\xbei\xc5\xabr\xc4\x97tum \xc4\xaf sod\xc4\x85 su \xc5\xbeydin\xc4\x8diomis lauko g\xc4\x97l\xc4\x97mis. _NEWLINE_Yra g\xc4\x97li\xc5\xb3, kurios yra laikomos nederan\xc4\x8diomis chabanai. Jos vadinamos kinka, kas rei\xc5\xa1kia u\xc5\xbedraustas g\xc4\x97les. Tai g\xc4\x97l\xc4\x97s su nemaloniais pavadinimais, erzinan\xc4\x8diais, stipriais kvapais, be ai\xc5\xa1kaus sezoni\xc5\xa1kumo bei \xc5\xbeiedais kurie ilgai nevysta._NEWLINE_Nageire (g\xc4\x97l\xc4\x97s \xc4\xafmestos \xc4\xaf vanden\xc4\xaf) stili\xc5\xb3 \xc4\xafkv\xc4\x97p\xc4\x97 chabanos paprastumas. Nageire taip pat atsirado kaip vienas i\xc5\xa1 arbatos ceremonijos sudedam\xc5\xb3j\xc5\xb3 dali\xc5\xb3. Pagal \xc5\xa1\xc4\xaf stili\xc5\xb3, g\xc4\x97l\xc4\x97s tur\xc4\x97t\xc5\xb3 b\xc5\xabti d\xc4\x97stomos vazoje kuo nat\xc5\xabraliau ir papras\xc4\x8diau, be dideli\xc5\xb3 \xc4\xafmantrybi\xc5\xb3. \xc5\xa0is stilius naudoja daugiausia butelio formos vazas. Atsirado ankstyvajame Edo periode._NEWLINE_Seika arba Sh\xc5\x8dka stilius atsirado i\xc5\xa1 Nageire. Jis atskleid\xc5\xbeia nat\xc5\xabral\xc5\xb3 augalo gro\xc5\xbe\xc4\xaf ir paprastum\xc4\x85. \xc5\xa0i kompozicija yra kuriama tik i\xc5\xa1 trij\xc5\xb3 pagrindini\xc5\xb3 \xc5\xa1akeli\xc5\xb3, kuri\xc5\xb3 kiekviena simbolizuoja tam tikr\xc4\x85 element\xc4\x85: ten- dang\xc5\xb3, chi-\xc5\xbeem\xc4\x99 ir jin-\xc5\xbemog\xc5\xb3. Svarbu, jog \xc5\xa1ios trys \xc5\xa1akel\xc4\x97s sudaryt\xc5\xb3 trikamp\xc4\xaf, nes taip sudaroma kompozicija, laikyta klasikine. _NEWLINE_Jiy\xc5\xabka yra laisvas k\xc5\xabrybai stilius. Kuriant kompozicijas galima naudoti net ir \xc5\xbeydin\xc4\x8dias g\xc4\x97les bei apskritai visas norimas med\xc5\xbeiagas.\n_START_SECTION_\nDvasiniai aspektai\n_START_PARAGRAPH_\nNorint \xc4\xafvaldyti \xc5\xa1i\xc4\x85 meno r\xc5\xab\xc5\xa1\xc4\xaf neu\xc5\xbetenka tik suprasti technik\xc4\x85 kaip atlinkti kompozicij\xc4\x85, labai svarbu yra dvasingumas  bei harmonija su gamta. \xc5\xbdmon\xc4\x97ms praktikuojantiems Ikeban\xc4\x85 yra svarbi tyla ir susikaupimas. Tam, kad gal\xc4\x97tum dirbti darnoje su gamta turi i\xc5\xa1mokti steb\xc4\x97ti j\xc4\x85, vertinti j\xc4\x85, jos gro\xc5\xbe\xc4\xaf ir formas. Kuriant kompozij\xc4\x85 \xc5\xbemogus gali atgaivinti k\xc5\xabn\xc4\x85, prot\xc4\x85 ir siel\xc4\x85. Teigiama, kad ikebana suteikia ramyb\xc4\x99 mintims, paver\xc4\x8dia tave ramesniu, toleranti\xc5\xa1kesniu bei padeda atsiskleisti geriausioms \xc5\xbemogaus savyb\xc4\x97ms. D\xc4\x97l to Japonijoje Ikebanos mokytojai yra labia verinami ir gerbiami._NEWLINE_Menininko pagrindinis tikslas kiekvienoje kompozicijoje yra perteikti tam tikr\xc4\x85 id\xc4\x97j\xc4\x85. Ikebanoje viskas turi reik\xc5\xa1m\xc4\x99, kiekvienas \xc5\xbeiedas, kiekviena \xc5\xa1akel\xc4\x97, netgi spalvos, kombinacijos ir formos ka\xc5\xbek\xc4\x85 simbolizuoja. Tod\xc4\x97l \xc5\xbei\xc5\xabrint \xc4\xaf augal\xc4\x85 galima suprasti ar jis kurtas \xc5\xa1ventei ar gedului ar dar kokiai ypatingai progai. Taip pat Ikebana gali b\xc5\xabti kuriama ir kaip pa\xc4\x8dio k\xc5\xabr\xc4\x97jo vidini\xc5\xb3 jausm\xc5\xb3 ir i\xc5\xa1gyvenim\xc5\xb3 atspindys.\n_START_SECTION_\nKult\xc5\xabra\n_START_PARAGRAPH_\nNuo ikebanos atsiradimo prad\xc5\xbeios jos svarba ir reik\xc5\xa1me tik augo, o XVa. pabaigoje \xc5\xa1is menas jau buvo paplit\xc4\x99s tiek, kad j\xc4\xaf suprato ir vertino ne tik imperatoriai ir j\xc5\xb3 \xc5\xa1eimos, bet ir paprasti \xc5\xbemon\xc4\x97s. \xc5\xa0ia tematika net rad\xc4\x97tosi ra\xc5\xa1yti knygos, seniausia ir viena \xc5\xbeinomiausi\xc5\xb3 yra "Sedensho", apimanti 1443-1536 metus. B\xc4\x97gant laikui Ikebana tapo viena pagrindini\xc5\xb3 japoni\xc5\xa1k\xc5\xb3 tradicini\xc5\xb3 \xc5\xa1ven\xc4\x8di\xc5\xb3 dalimi, taip pat prad\xc4\x97tos rengti parodos \xc5\xa1ia tematika. \xc5\xa0iuo metu galima i\xc5\xa1vysti net laid\xc5\xb3 apie Ikeban\xc4\x85. Viena j\xc5\xb3 yra Seikei Bijin (dirbtinis gro\xc5\xbeis).  \xc5\xa0i laida yra apie nat\xc5\xabralaus gro\xc5\xbeio svarb\xc4\x85.'